CELEX: E2011P0004
Language: sk
Date: 2011-02-14 00:00:00
Title: Žiadosť o poradné stanovisko Súdu EZVO predložená súdom Verwaltungsgerichtshof des Fürstentums Liechtenstein 14. februára 2011 vo veci Arnulf Clauder (Vec E-4/11)

16.6.2011   
            
            
               SK
            
            
               Úradný vestník Európskej únie
            
            
               C 176/10
            
         Žiadosť o poradné stanovisko Súdu EZVO predložená súdom Verwaltungsgerichtshof des Fürstentums Liechtenstein 14. februára 2011 vo veci Arnulf Clauder
   (Vec E-4/11)
   2011/C 176/08
   Listom zo 14. februára 2011, ktorý bol doručený na podateľňu Súdu EZVO 16. februára 2011, požiadal súd Verwaltungsgerichtshof des Fürstentums Liechtenstein súd EZVO o poradné stanovisko vo veci Arnold Clauder k týmto otázkam:
   
               1.
            
            
               Je možné interpretovať smernicu Rady 2004/38/ES, najmä článok 16 ods. 1 a článok 7 ods. 1 tak, že občan Únie s právom trvalého pobytu, ktorý je v dôchodkovom veku a poberá starobný dôchodok v hostiteľskom členskom štáte Únie, si môže uplatniť nárok na zlúčenie rodiny, aj keď druhý člen rodiny bude tiež poberateľom dávok sociálneho zabezpečenia?
            
         
               2.
            
            
               Má sa pri odpovedi na otázku č. 1 zohľadniť, či občan Únie s právom trvalého pobytu bol zamestnaný alebo pracoval ako samostatne zárobkovo činná osoba v hostiteľskom členskom štáte ešte pred dosiahnutím dôchodkového veku?
            
         
               3.
            
            
               Má sa pri odpovedi na otázku č. 1 zohľadniť, či sa rodinný príslušník v hostiteľskom členskom štáte zamestná alebo bude pracovať ako samostatne zárobkovo činná osoba, a napriek tomu si bude nárokovať právo na dávky sociálneho zabezpečenia?